AITÄH HEADELE INIMESTELE! Maamessi külastajad annetasid haigetele lastele ligi 800 eurot – Heategu | GoodNews
Avaleht Heategevus AITÄH HEADELE INIMESTELE! Maamessi külastajad annetasid haigetele lastele ligi 800 eurot
26. apr. 2016 0
AITÄH HEADELE INIMESTELE! Maamessi külastajad annetasid haigetele lastele ligi 800 eurot
Möödunud nädalavahetusel Tartus aset leidnud Maamessil kogus SA TÜ Kliinikumi Lastefond kolme päevaga 783 eurot. Heade messikülastajate poolt annetatuga toetatakse raskelt haigetele lastele vajalikke teraapiaid.
Annetuste kogumiseks pakkus fond lastele ja nende emadele-isadele võimalust üheskoos väikese annetuse eest endale koju kaasavõtmiseks mõni taim istutada. Taimed, seemned, potid ja muld oli heade partnerite abiga Lastefondi poolt ning lastel jäi üle vaid näpud mullaseks teha ja taim potti istutada.
Lisaks müüdi Lastefondi heategevuslikke meeneid ning käidi messialal koos Mõmmikuga lapsi rõõmustamas. Kõik soovijad said sealjuures teha ka annetuse Lastefondi annetuskasti.
Lastefondi juht Küllike Saar on kõigile fondi telgist läbi astunud ja taimede külvamise aktsioonist osa võtnutele südamest tänulik. “On suurepärane, et koos Mõmmikuga tegid näpud mullaseks rohkem kui 200 last, kes kõik andsid seeläbi oma panuse haigete laste heaks,” räägib ta. “Maamessil kokku saadud annetus on märkimisväärne ning loodame, et nii mõnigi neist lastest sai kaasa heategevuspisiku terveks eluks!”
Kogunenud annetuse eest aitab Lastefond raskelt haigete laste peredel tasuda oma laste muusika-, hobu- või füsioteraapia ning ratsutamis­treeningute eest. Hetkel toetab Lastefond selles viit last – liigesehaiget Eliisat, Downi sündroomiga Meritit, arenguhäirega Jaaku, kuulmis- ja kõnehäirega Patrikut ning geenirikkega Tanelit, keda aidatakse igakuiselt kokku 644 euroga.
Ettevõtmist toetasid Jardin Lilled, Magaziin, Koduekstra, Salibar ning Kanni puhkemaja.
Kui ka Sina sooviksid anda oma panuse muusika-, hobu- ja füsioteraapiat vajavate laste toetuseks, on sul võimalik teha annetus Tartu Ülikooli Kliinikumi Lastefondi annetuskontodele märkides selgitusse “teraapiad”:
eelmine TÄNA! „Kodutunne“ toetab neljalapselise pere unistuste elu maal
järgmine AITAME ANTSUL AIDATA! Heategevuslik FitnessFest toetas Ants Väärsi invataksot 200 euroga
GALERII! TV3 ja “Suvised Seitsmesed” teevad kaasa heategevusprojektis…